اعوذ بالله من الشيطان الرجيم بسم الله الرحمن الرحيم يا ايها الذين امنوا لا تدخلوا بيوتا غير بيوتكم حتى تستأنسوا سلموا على اهلها ذلكم خير لكم لعلكم تذكرون فان لم تجدوا فيها احدا فلا تدخلوها حتى يؤذن لكم
وان قيل لكم ارجعوا فارجعوه وازكى لكم والله بما تعملون عليم ليس عليكم جناح ان تدخلوا بيوتا غير مسكونة فيها متاع لكم والله يعلم ما تبدون وما تكتمون بسم الله الرحمن الرحيم. الحمد لله رب العالمين. والصلاة والسلام على اشرف الانبياء والمرسلين نبينا محمد
وعلى اله وصحبه ومن اتبع هداه الى يوم الدين سبحانك لا علم لنا الا ما علمتنا انك انت العليم الحكيم. ربي اشرح لي صدري ويسر لي امري واحلل عقدة من لساني يفقه قوله
اه كنا توقفنا في المجلس الاخير عند اه ايات الاستئذان ولما تتأمل في من بداية السورة حتى ايات الاستئذان يعني شف تسلسل الصورة ماشي ازاي؟ احنا قلنا في البداية ان موضوع سورة النور هو
هو ايه وقاية المجتمع منه الفواحش من فاحشة الزنا والزنا ككبيرة وكفاحشة وربنا سبحانه وتعالى تكلم عن الزنا لما حرم الزنا والنبي صلى الله عليه وسلم لما علمنا ان الزنا كبيرة من اكبر الكبائر
ربنا سبحانه وتعالى حرم المقدمات اللي تؤدي الى الزنا وسد الابواب والزرائع اللي توصي المجتمع للفواحش دي فالصورة بدأت تكلمت عن في البداية سورة انزلناها وفرضناها وانزلنا فيها ايات بينات لعلكم تذكرون. الزانية والزاني فاجردوا كل واحد منهم
هما مئة جلدة فتكلمت عن حد الزاني وعن حد الزانية آآ سواء كان بكر او كان ايه محصن محصن او غير محصن يعني. اما الجلد مئة وتغريب سنة او الرجم
ماشي؟ ماشي عبدالله طيب فتكلمت السورة في البداية عن حد الزنا وبعدين ايات ذكر فيها ايه قد القذف والذين يرمون المحصنات ثم لم يأتوا باربعة شهداء فاجلدوهم ثمانين جلدة ولا تقبلوا لهم شهادة ابدا واولئك
هم الفاسقون ماشي فانت لما تيجي يعني تمشي كده مع تسلسل ايات السورة بدأت الاول اتكلمت عن ان السورة دي فيها ايات بينات وان السورة دي منزلة من عند الله
فيها اه واجبات وفرائض ربنا سبحانه وتعالى انزل هذه السورة علشان المجتمع ينور علشان ما يبقاش فيه زلمات في المجتمع عشان الناس ما تبقاش ماشية تايهة من غير النور ومن غير الايات البينات
وبعدين اتكلمنا عن حاجة ضخمة جدا ممكن توصل لها المجتمعات لو ابتعدت عن المعاني اللي في الوحي وهي ان هي تقع في الزنا والزنا ده له آآ هو في في ذاته فاحشة قبيحة شيء قبيح في النفس
يعني العقول والفطر السليمة تستقبح ايه؟ مسألة الزنا دي وغير كده ان هو له اثار دنيوية واخروية يعني كلها فساد فبقى اختلاط الانساب او الامراض الجنسية او مسألة القتل والخيانات الزوجية واولاد الزنا. وان ده بيحصل يحصل في المجتمع اه
تفكك وان ازاي ان ولد الزنا ده بينشأ في نشأة غير سوية شوف الفساد اللي بيترتب على الفاحشة دي فمن رحمة ربنا سبحانه وتعالى انه لما حرم الزنا حرم الاسباب اللي تؤدي له
فجه ايات تتكلم عن حد القذف ليه حد القذف ليه يبقى القزف ان الانسان يتهم شخص اه اه يعني عفيف بالزنا. او ان شخص يتهم امرأة او العكس فليه حد القذف
كل ده صيانة لايه لاعراض الناس ما هو لما لما يتهم فلان زاني وفلانة زانية فكرة انتشار انتشار فعل الزنا في المجتمع ده خطر ده كده الفاحشة بتسهل ما هو واحد لما يسمع طب ما فلان عمل كزا وفلانة زنت وفلانة زنا فهيبقى الموضوع بالنسبة له ايه؟ الفاحشة تسهل. يعني الفاحشة
لما بتنتشر في المجتمع والناس بتعملها وبتجهر بها ده بيساعد في انتشار المعاصي ان الناس بتستسهل الذنب بقى سهل الناس كلها بتعمله فربنا سبحانه وتعالى حرم وجعل من كبائر الذنوب ان الانسان يقذف المحصنة
والذين يرمون المحصنة ثم لم يأتوا باربعة شهداء فاجلدوهم ثمانين جلدة ولا تقبلوا لهم شهادة شهادة ابدا واولئك هم الفاسقون وبعدين ايات اتكلمت عن حد اللعان ان واحد يدخل وعياذا بالله فيشوف اه زوجته مع انسان في وضع الزنا. فالشخص ده يعمل ايه
ونزلت ايات الملاعنة. وبعدين قصة الافك. شف كل ده المجتمع ايه المجتمع بيتربى على المعاني. ازاي الفواحش اللي بتنتشر في المجتمع؟ او ازاي الاخبار اللي فيها اه الكلام عن اعراض
الناس ازاي المؤمن يتعامل معه لو سمعت الكلام ده تعمل ايه؟ لو سمعت آآ الشائعات دي فلانة بيرموها بالزنا او فلان بيتهموه بالزنا تعمل ايه؟ ازاي المؤمن يتعامل وقلنا ده الايات اللي فاتت. لولا اذ سمعتموه ظن المؤمنون والمؤمنات بانفسهم خيرا. وقالوا هذا افك مبين. لولا جاؤوا عليه باربعة شهداء
المنهج القرآني الادب ان انت تحسن الظن ان انت تقول سبحانك اه ما يكون لنا ان نتكلم بهذا سبحانك هذا بهتان عظيم. ان انت تظن في اخيك المسلم الخير كل ده ايه؟ الاداب
وان انت لا تحب اشاعة الفاحشة لا تحب اشارة الفاحشة بالكلام ان انت تتكلم عن حد وان ده من من اكبر الكبائر ولا تحب اشاعة الفاحشة اصلا بالقلب كده ان الناس ان يبقى في فواحش منتشرة في المجتمع ما تحبش ده. المؤمن ما يحبش ده
وبعدين ايات اتكلمت عن ايه على الشيطان وقلنا ان ده يعني ترتيب ايه آآ التسلسل آآ تسلسل يعني منطقي جدا ان الشيطان هو هو المحرك للفتن دي فقال تعالى يا ايها الذين امنوا لا تتبعوا خطوات الشيطان
ومن يتبع خطوات الشيطان فانه يأمر بالفحشاء والمنكر قلنا ازاي ان خطابي لاهل الايمان ان انت خد بالك ان ازاي الشيطان كل اللي فات ده الشيطان هدفه ان ان الناس تقع في الزنا
هدفه ان هو آآ يثير الشهوات اللي في قلوب الناس ربنا سبحانه وتعالى قال عن عن الشيطان قال فوسوس اليه الشيطان اي فوسوس لهما الشيطان ليبدي لهما ما ووري عنهما من سوءته
الشيطان يوسوس الانسان علشان يخرج ايه يخرج الايه؟ فيه سوءات هو جواه شهوات فيجي اذا يتفاجأ اذا هنا انا جوايا الفساد ده كله وجوايا الشر يتفاجأ ان ان هو جواه الانحراف ده كله وهو ما كنش ايه؟ الشيطان فجر الطاقات دي
يعني هو بس وسوس له هو ايه يخليه فلما ذاق الشجرة يخليه يدوق بس ايه اول مرة في المعصية يعني يتعب معك فتلاقي بنت مسلا هي اه في المدرسة وطول عمرها محترمة ومتربية ومش عارف ايه اول لما
تدخل الجامعة تلاقي فيه ايه فجأة البنت دي تحولت فجأة البنت تحولت تلاقي بنت كانت في ايام المدرسة وما شاء الله الحجاب والاحترام فتلاقي بنت انت تتعجب آآ بنت كانت في فترة المدرسة في قمة الادب وفي قمة الاحترام
آآ راحت مسلا دخلت جامعة الجامعة دي فيها نوع من الانفتاح شوية آآ ودي قصة حقيقية يعني فالبنت راحت جامعة من الجامعات المنفتحة جدا وفجأة البنت قلعت الحجاب فجأة بقت بتسرح شعرها تسريحات آآ غريبة جدا تلبس لبس غريب بتنزل صور بشكل بشكل يعني آآ فج يعني يعني آآ تبرج بشكل ايه
يعني شكل شكل آآ مبالغ فيه البنت اللي انت تعرفها زمان ان هي الحياء والاخلاق ايه اللي حصل؟ يعني النقلة دي تحصل ازاي؟ تلاقي شاب وهو كان اه اه ما شاء الله الادب والحياء وتلاقيه يعني يعني مؤدب جدا وبيتكسف وما يعرفش يقف يتكلم مع بنته وهو
شوية احمر ودنه تحمر فجأة تلاقي الشاب ده تطور تطور غير عادي في في الجرأة وقلة الحياء وان هو يعمل عادي معصية في الشارع ويتصور وينزل ايه اللي بيحصل هي الشهوات بتكون ايه
بتكون يعني موجودة كامنة فالشيطان بيحرك الشهوات دي عن طريق الوسوسة تزيين هو بيزينها. فلما الانسان بقى يدوق المعصية يمشي في الطريق بعد كده ايه هو خلاص فلما ذاق الشجرة بدت لهما سوءاتهم
هو اول ايه اول لما يعمل معصية اول مرة يكسر الحاجز فبعدين ايه اللي يحصل خلاص هو بقى ايه بقى متمرس بقى متمرس بقى محترف في المعصية هو بقى بيحبها بقى متعلق بها. ما بقاش الموضوع بس متعلق بتزيين الشيطان. هي النفس نفسها ايه
بقت عايزة ده يعني نفسه بقى فيها دلوقتي القلب ده بقى فيه مرض هو الشهوة دي تمكنت من القلب فهنا التحذير من ايه تحزير من البداية انت خد بالك ان الشيطان ييجي يقول لك طب بس آآ آآ شف البنت اللي ماشية يبص عليها كده
طب وشف بس كده حلوة ولا وحشة طب بص بس كده شف بس كده طب ايه ده هي هي اعلام ايه ده عاملة ده ايه دي فتيجي ايه عايز هو ايه يقول لك بس اي حاجة تبص
طب بس ادخل بس شوف الناس دي بتقول ايه سواء بقى في الشهوات او في الشبهات. فتلاقي فجأة الانسان ايه اتفاء خلاص هو بيسقط فربنا سبحانه وتعالى يحذر الانسان من البداية يقول لك يا ايها الذين امنوا لا تتبعوا خطوات الشيطان
ومن يتبع خطوات الشيطان فانه يأمر بالفحشاء والمنكر يا بني ادم لا يفتننكم الشيطان كما اخرج ابويكم من الجنة ينزع عنهما لباسهما ليريهما سوءاتهم يعني هدفه نزع الستر نزع الحياء نزع اللباس ده
ده هدف الشيطان. فجت اية محورية هنا خد بالك من الشيطان خد بالك مش طال في اللي فات وايه واللي لسة هيجي بقى معنا اه فكرة بقى النزر والاستئزان والحجاب كل السورة دي الشيطان له ايه
له غرض. يعني احنا قلنا ان الشيطان في الاية هنا ربنا سبحانه وتعالى قال لفظ جامع لفظ عام يا ايها الذين امنوا لا تتبعوا خطوات الشيطان ومن يتبع خطوات الشيطان فانه يأمر بايه
الفحشاء والمنكر يقول لك الال دي صيغة ايه عموم يعني ايه سجود عموم؟ يعني اي حاجة ينفع تبقى في الفحشاء تبقى ايه الشيطان يحبها ويأمر بها اي حاجة تدخل في جنس المنكر او في جنس الفحشاء هو ايه
يأمر بها ومن يتبع خطوات الشيطان فانه يأمر بالفحشاء والمنكر يعني اي شيء يصلح ان انت تقول ده فحشاء ده شيء فاحش تعرف ان ده ايه من اهداف الشيطان. من بتاعت الشيطان
الاهداف بتاعته اللي هو عايز يوصل الانسان له. وكزلك المنكر وبعدين ايات ربنا سبحانه وتعالى ذكر قصة ترغيب يعطف ابا بكر رضي الله عنه اهل العلم قال ان الاية اللي جاية دي اللي هي ولا يأتلوا اولو الفضل منكم والسعة هي من ارجى الايات في كتاب الله
يعني ايه ارجى اية في كتاب الله يعني اكتر اية فيها رجاء لرحمة ربنا طب ازاي بقى؟ ربنا سبحانه وتعالى قال ان الفعل اللي مسطح ابن اساثة رضي الله عنه ما الاية دي نزلت
لما سيدنا ابو بكر رضي الله عنه حلف ان هو ايه لا ينفق على مسطح بعد ما تكلم في عائشة والفعل اللي سيدنا مصلح عمله ده ايه ده من ده مش من الكبائر ده من السبع الموبقات
ده من اكبر الكبائر ده من اكبر الكبائر لو هي امرأة مؤمنة عادية فما بالك ان هي عائشة ام المؤمنين زوج النبي صلى الله عليه وسلم بنت الصديق فده يبقى يعني ازا كان ايه؟ ازا كان ده في المؤمنة
شيء عزيم وتحسبونه هينا وهو عند الله عزيم. فما بالك عائشة رضي الله عنها فرغم فالعلماء بيقولوا ان الاية دي من ارجى الايات في كتاب الله ليه؟ ان رغم الفعل اللي سيدنا مصطح عمله
الا ان ربنا سبحانه وتعالى يرغب ابا بكر رضي الله عنه فيه ان هو اه يعفو عنه فاهم ده يعني ربنا سبحانه وتعالى بيقول لسيدنا بكر ايه؟ سامحه وليعفوا وليصفحوا. الا تحبون ان يغفر الله لكم
فقال فقال ابو بكر بلى والله اني احب ان يغفر الله لي قال والله لا اعاد اليه النفقة والله لا انزعها منه ابدا في مقابل الكلمة اللي هو قالها والله لا انفق عليه بعد اليوم
فقال والله تمنع عنه الفلوس تاني ماشي؟ فده ايه من ارجى الايات في كتاب الله. وبعدين ربنا سبحانه وتعالى قال ان الذين يرمون المحصنات الغافلات المؤمنات لعنوا في الدنيا والاخرة ولهم عذاب عظيم يوم تشهد عليهم السنتهم
وارجوهم بما كانوا يعملون في الدنيا الانسان بيتحكم في لسانه يعني اللسان اللسان ده اداة الة ماشي فعلشان الانسان يتكلم هو الارادة ارادة الانسان هي اللي بتحرك ايه اللسان ده ان هو يتكلم صح
لكن ربنا سبحانه وتعالى قادر في الدنيا ان هو ان هو يمنع الانسان من الكلام صح ولا غلط ان الالة دي تتوقف خلاص ما يتكلمش تمام؟ حتى لو هو بارادة الانسان في الدنيا ايه
عايز يتكلم لكن خلاص الالة دي مش شغالة زي ان هو يكون ما بيتكلمش او ان هو ما بيسمعش او ما بيشوفش ربنا سبحانه وتعالى قادر ان اي الة من الات اي حاسة من حواس الانسان ان هي ايه
تعطل خلاص طب هو الشخص عايز يتكلم يعني هو عايز يتكلم بس خلاص ايه هو ممنوع من الكلام في الاخرة بقى في الاخرة ده متصور بقى ان ربنا سبحانه وتعالى يختم على على افواه الناس اليوم نختم على افواههم وتكلمنا ايديهم وتشهد ارجلهم
بما كانوا يكسبون. وفي الاية هنا يوم تشهد عليهم السنتهم انت ممكن تقول طب ما اللسان ايه الغريب ما اللسان كده كده بيتكلم؟ لا اللسان بيتكلم في الدنيا بارادة الانسان
يعني انت لسانك بيتكلم بايه بارادتك انت انما في الاخرة اللسان هو كايه كشيء لوحده كده ايه هو له ارادة وبيتكلم بعيد عنك انت يعني مش بمزاجك يعني ربنا سبحانه وتعالى يأذن للسان ان هو يتكلم. زي ما الايد دي هتتكلم زي ما الجلد هيتكلم
زي ما القدم هتتكلم الجارحة دي اللسان هيتكلم بغير ارادة الانسان يشهد عليه قال يوم تشهد عليهم السنتهم وايديهم وارجلهم بما كانوا يعملون ده ده خطير يعني انت تبقى يعني الاية دي تبقى حاططها قدامك كده ايه
متبروزة قدامك متبروزة مش في القذف بس كل في الشتايم متبروزة في الغيبة والنميمة مدروزة في السخرية والاستهزاء من الناس وتحقير الناس متبروزة في نشر الفتن ونشر البدع ونشر الضلال والدعوة للمعاصي
فواحش تشهد تشهد على الانسان لسانه ده كان في الدنيا اه نصبه كده لعداوة اه اه اهل الدين والصد عن سبيل الله يعني هو الوظيفة اللي بيعملها بلسانه ايه هو وظيفته ان هو بس
يمنع الناس عن الدين ان هو يسخر من اهل الايمان وان هو يمنع الناس من التدين ومن الالتزام ويقول شبهات يعني ده دوره. يعني هو بيطلع يستعمل لسانه ان هو بس يصرف الناس
الدين يجي بقى الشخص ده يوم القيامة منزوع الارادة ايه اللي يتكلم لسانه الالة اللي هو كان مسخرها في الدنيا لهدم الدين هو كان مسخرها في الدنيا لهدم الدين هي اللي هتيجي يوم القيامة ايه
تشهد عليه تتكلم عليه وانا اتعجب يتعجب من من من ناس يلاقي ناس حياته كلها حياته كلها وده وممكن يكون كمان يعني يظهر عليه التدين وعلامات الدين ومش عارف ايه وبتاع كل حياته شغله الشاغل ان هو يطعن فيه
العاملين للدين والدعاة والعلماء والمشايخ ده ده التدين بتاعه يعني ده التدين وهو بيصحى كده يفتح تويتر ايه ها تعالى ده يعني انا كنت لسه من من كام يوم اه شفت تويت كده للشيخ احمد السيد ربنا يبارك فيه ويحفظه
فلقيت واحد ايه آآ داخل كاتب بيشتم الشيخ انا انا قعدت افكر يعني قعدت افكر وقلت سبحان الله يعني انسان زي ده انسان زي ده يقول لربنا ايه؟ يعني انا لما اشوف واحد
لما اشوف واحد زي مسلا الشيخ احمد ربنا يبارك فيه آآ افتح افتح يوتيوب ليل نهار الاقي يا اما بيتكلم عن الصحابة يا اما بيتكلم عن النبي عليه الصلاة والسلام يا اما بيتكلم عن القرآن يا اما بيتكلم عن العلم بيتكلم عن الحديس
لما انا اطلق لساني في شخص زي ده باي مسوغ يعني سبك بغض النزر عن الشيخ احمد احنا مش يعني مش بنقول ان حد فوق ان هو لا يخطئ وان
كل انسان يصيب ويخطئ بس اذا كان انسان بيبزل البزل ده للدين. انا باي مسوغ ان انا اطلع اشتمه ولا ان انا آآ انتقص منه ولا ان انا آآ ايه ده
وهو وهو متصور ان هو كده ايه ان هو بيتقرب الى الله. يا ابني انت فين دينك اصلا؟ انت بتعمل ايه قاعد يطعن في الشيخ الفلاني والعالم الفلاني وده مش عارف كزا وده مش انت بقى بتعمل ايه
انت انت دورك ايه في الحياة؟ هو هو ايه محارب الكيبورد زي الكيبورد وارياف هو قاعد على الكيبورد ايه اه بيجاهد مجاهد الكيبورد بس وبعدين في الاخر ينام لا فجر ولا ضهر ولا كده
طب يا ابني ده هو ده دينك فانا ازا يعني واحد مسلط لسانه بس ان هو يطعن في الناس وان هو يسب ويلعن ويشتم في ده وده عنده مشكلة في كزا وده عنده مشكلة في كزا
كل ده يدخل تحت الاية يوم تشهد عليهم السنتهم وايديهم وارجلهم بما كانوا يعملون فالاية دي تخلي الانسان ايه اه اه كف عليك هذا امسك ده بقى النبي عليه الصلاة والسلام قال لمعاذ كف عليك هذا الا اخبرك بملاك ذلك كله
امسك ده كف عليك هذا فقلت يا نبي الله وانا لمؤاخذون بما نتكلم؟ قال ثكلتك امك يا معاذ وهل وهل يكب الناس في النار على وجوههم او قال على مناخرهم الا حصائد السنتهم
فقال يومئذ يوفيهم الله دينهم الحق ويعلمون ان الله هو الحق نوبيه ثم قال تعالى الخبيثات للخبيثين والخبيثون للخبيثات والطيبات للطيبين والطيبون للطيبات اولئك مبرءون مما يقولون لهم مغفرة ورزق كريم. يبقى يبقى كل ده انت ماشي ايه
التسلسل اهو الكلام عن الزنا الكلام عن القذف الكلام عن اللعان آآ الكلام عن الاداب الانسان يتأدب بها في الدنيا. وبعدين آآ عداوة الشيطان وبعدين ذكر خلاص مش مشكلة ماشي
ييجي بعدها كلام ايات اتكلم عن الاستئزان وانت داخل البيت وانت رايح تزور حد وانت داخل اي بيت انسان تعمل ايه ايه تقول كده ايه علاقة الاستهزاء بالموضوع يعني ايه اللي دخل؟ اه ايه اللي دخل الاستاد ده في الموضوع
طب انت لو رجعت هو الشخص اللي دخل بيت هو مسلا داخل على على واحد البيت فدخل من غير ما يستأزن فلقى الشخص ده ايه في في وضع فاحشة ايه اللي خلاه يشوف الفاحشة دي
ان هو دخل ان هو عينه وقعت على شيء مستور حتى لو هي ايه لو هي معصية تمام هي معصية يعني المفروض ان هو ما يدخلش البيت من غير ايه
من غير ازن شوف ازاي ازاي ان الشرع جاي بايه ستر ان لما كان لما كان اسباب الخلوة والاستئذان عدم الاستئذان كل ده كان سبب اللي بس ان يكون فيه ان الكلام ده يشاع
لو انت شايف واحد ماشي مع واحدة بالليل في شارع طب انت ايه ده! هم ماشيين مع بعض كده ليه؟ طب هم شايف واحد داخل بيت واحدة وهي وما فيش حد في البيت
انت راجل في البيت فلما كان لازم يكون فيه ايه؟ اداب بقى تحكم علشان الالسنة عشان ده يساعد ان الالسنة تنطلق في الناس هو ده ماشي هنا بيعمل ايه؟ هو ده ايه؟ فما اديش مسوغ للناس. فيجي الشرع يضبط المسألة دي
ايه دخول الرجل على المرأة ده ايه هل ينفع ان هو يدخل عليها؟ طيب آآ مسألة الخلوة؟ طب غض البصر؟ طب الحجاب فييجي الشرع ايه يحكم المسألة دي اه تمام؟ هيجي معنا بقى ايات الاستئذان
الاستئزان الغرض منه انما جعل الاستئزان من اجل ايه من اجل النزر عشان ما تدخلش تفتح فعينك تقع على حاجة ما ينفعش ان انت تشوفها وكان ابن كسير قال في الاية يا ايها الذين قال تعالى يا ايها الذين امنوا لا تدخلوا بيوتا غير بيوتكم حتى
تستأنس وتسلمه على اهلها. ذلكم خير لكم لعلكم تذكرون ابن كثير رحمه الله بيقول هذه اداب شرعية ادب الله بها عباده المؤمنين وذلك في الاستئذان امر الله المؤمنين الا يدخلوا بيوتا غير بيوتهم حتى غير بيوتهم حتى يستأنسوا. يستأنسوا يعني ايه
يعني يستأذنه ومنها معنى ان الانسان يشعر بالانس يعني انا انا لو جيت داخل البيت عندك وانت مش مرحب بي وما ازنتش لي انت مش هتشعر بايه بوحشة فهتبقى ايه يعني متضايق لو انت حاسس بحالة من الوحش تبقى قاعد مضايق مش تبقى عايز تقعد
فمعنى يستأنسه ان هو يشعر بالانس يطلب الازن فيؤزن له فايه فيستأنس حتى تستأنسوا وتسلموا على اهلها. يستأذن ولما يدخل ايه يسلم ذلكم خير لكم لعلكم تذكرون ابن كثير قال بقى ايه؟ قال وقال مقاتل
اه ابن حيان رحمه الله في قوله تعالى يا ايها الذين امنوا لا تدخلوا بيوتا غير بيوتكم حتى تستأنسوا وتسلموا على اهلها. قال كان الرجل في الجاهلية كان احدهم ينطلق الى صاحبه فلا يستأذن حتى يقتحم
ما هو ما بيستأذنش هو بيدخل ايه يدخل البيت على طول مباشرة ما فيش ما فيش حاجة اسمها ان انا اخبط واستأزن وكده قال كان احدهم ينطلق الى صاحبه فلا يستأذن حتى يقتحم ويقول قد دخلت
يعني هو دخل وقال خلاص انا ايه انا دخلت قال فيشق ذلك على الرجل ولعله يكون مع اهله لعل الرجل يكون يجامع اهله وصاحبه يدخل عليه ويقول له انا دخلت
فده ايه ده ايه فيشق ذلك على الرجل ايه ايه المصيبة دي فده ده سبب ايه فساد ده سبب ايه فساد انسان يطلع على العورات وينزر الى شيء لا يحل له ان ينظر اليه
فقال فيشق ذلك على الرجل ولعله يكون مع اهله فغير الله ذلك كله في ستر وعفة وجعله نقيا نزها من الدنس والقذر والدرج ايه هو دخل البيت؟ افرض الراجل مش موجود
هيبقى هنا ايه عرضة للفواحش افرض المرأة متكشفة افرض البيت يعني مش لازم يكون البيت العورات المقصود بها عورات النساء مسلا او ان المرأة تكون متكشفة او المرأة تكون في متخففة من ثيابها او يكون الوضع مسلا ده افرض مسلا
الراجل مسلا مراته ضرباه مسلا اربعة او هو متعكنن ومتنكد ومش عارف يعني ايه هيجي يدخل البيت دلوقتي متوتر الراجل مضروب علقة ها مش انت صاحبه طب تعال ماشي او في خناقة في البيت جامدة ومش عارف ايه ابوها يقوم جاي داخل دلوقتي
جاي هو لو جه دلوقتي الدنيا هتولع بلاش ابوها وابوها راجل طيب لو جت امها دخلت دلوقتي يبقى خلاص ادخلي يا بنتي لمي شنطتك وانت ما لكيش قاعدة معه فيبقى البيت له ايه؟ له حرمة
افرض البيت مش مرتب الم تعبان دلوقتي يعني مرهق مسلا ما فيش اكل يعني مش هقدر ان انا ايه آآ اضيفك ايا كان يعني اقصد ان ايه ان في اسباب كتير
تدعو الانسان ان هو قبل ما يدخل بيت ايه؟ يستأذن وده من الادب عشان ما يبقاش فيه حرج ما فيهاش ما يبقاش الناس يعني الصلاة الشرع يعلم الانسان المؤمن ان هو يكون ايه
يكون اه صاحب ذوق يكون خفيف مش ثقيلة زي اللي كان بيقول له قال والله يا عمي لولا ان اثقل عليك لزرتك في اليوم مرتين قال قال والله انت سقيم علي وانت في بيتك
وقلت هتيجي تزورني في اليوم ده انت وانت في بيتك انت تقيل علي فعلشان الانسان ما يبقاش ايه؟ ما يبقاش تقيل يتعلم ان هو ايه يبقى يبقى خفيف يبقى يبقى فيه عنده ذوق
وان البيوت لها لها عورات وما يدخل كده يقول لك ايه ده انتم جبتم ايه ده الحيطة دي ما كنش قلنا كده البتاع ده البتاعة دي جديدة وقاعد ايه مركز
مع التفاصيل الكوبايات دي انت ما كانش عندك كوبايات زي كده انت شكلها جديدة دي انت من الطقم الصيني ده ولا ايه هو ايه قاعد هو المفروض ان لما انسان يدخل البيت ان هو ايه يغض بصره
يغض بصره عن بس ايه؟ عن بس النوم عورة ما تصورش يغض بصره عن ايه مش بس عن النساء يغض بصره عن ايه عن البيت عن الاساس وعنيك ما تقعش على حاجة حتى في حديث لما سيدنا عمر دخل وفضل ايه في الحديث النبي عليه الصلاة والسلام لما اعتزل النساء في
المشروبة فسيدنا عمر قال استأنس عارفين الحديث فايه فقلب آآ نظره في البيت سيدنا عمر في الحديس مع ان هو قبل ما يبص بيقول النبي ايه اه استأنس يعني ينفع ان انا ايه يعني بستأزن ان انا ابص يعني حواليا عادي
ادام الادب ده ادب يعني ايه يعني ده مش مش مات اهله ماتوا ماتوا شبه موت فاهم اه يعني شف بقى عند الستات. حتى في العدل حتى يا عم شف لما لما واحد اتجوز جديد مسلا. يا خرابي
ويجي مسلا قرايب العروسة ايه ويدخلوا اوضة اوضة اوضة النوم ويدخلوا يفتحوا الدواليب. ايه ده! راحة فين يا حاجة انت! انت رايحة فين! انت ما لك انت جايب ايه؟ ولا انت عايز انت تدخلي اوضة النوم ليه؟ يعني
ويعملوا جولة ايه في الشقة كلها ما اظنش يعني بيصوروا يعني بس يعني بس ده ده شف شف السنة هنا عاملة ازاي وتبص على الواقع ايه ده يا جماعة ايه اللي احنا عايشين فيه ده
فده هنا يعلمك الادب قال يا ايها الذين امنوا لا تدخلوا بيوتا غير بيوتكم حتى تستأنسوا اي تستأذنوا قبل الدخول ويسلموا بعده بعد الدخول قال وينبغي ان يستأذن ثلاثا فان اذن له والا انصرف
طب احنا بنتكلم هنا عن ايه؟ بنتكلم عن واحد هيروح من بيته لبيت ايه لبيت صح وما فيش بقى لا تليفونات ولا حاجة هيروح ايه من البيت للبيت ويخبط واه هيمشي مسلا او هيبزل مجهود يعني وبعدين ممكن
يأذن وممكن ايه يقول له ارجع والواجب عليه ان هو لو قال له ارجع ان هو ايه يرجع ويرجع يزعل؟ لأ ازاي ان هو مشاني وايه فازا كان ده في ان واحد تكلف وراح لحد البيت
فما بالك بقى بالمكالمات اللي يقعد يرن عليك عشر مكالمات وبعدين ايه آآ انت ما ردتش ليه ما ردتش علي ليه؟ يا عم ما ردتش. اجبره انه ينزل بقى في
هي دي نقطة حتى كان الشيخ بيعلمنا ايه؟ يقول ان انت لا لا تحمل الناس على الكذب لا تحمل الناس على الكزب. بطل يا ابني زق في الباب لا تحمي الناس على الكذب بمعنى ايه
انت رنيت على واحد ما ردش عليك خلاص هو ده معنى الاستئذان هنا اهو آآ رنيت رنة رنتين تلات رنات خلاص آآ ان قيل لكم ارجعوا فارجعوا. ما ردش عليك خلاص
هو بقى بيعمل ايه؟ مش شغلتك يقول لك ايه ده انت زهقت وما بتردش علي ليه؟ تلاقي واحد مسلا باعت لي مسلا رسالة موضوع تعبير كاتب وكاتب قصة طويلة ماشي
انا ممكن مسلا ابقى داخل انام ابص عليها كده وخلاص فاقوم باصص وقافل التليفون مش قادر مش قادر ارد او ما عنديش طاقة يعني مسلا يعني مكسل بعمل حاجة فلو انت مسلا ايه لو هو يعني لو هو حسن خلق قوي ممكن يسيبك يومين تلاتة كده. وبعدين يدخل هم دول الشيوخ يا متكبر يا مش عارف ايه
ايه يا عم في ايه تلاقي ان هو هو بيتعامل ان هو حق مكتسب ان بما ان انا رنيت عليك في اي وقت فانت لازم ان انت ايه؟ ترد عليه. ترد عليه
ده راجل يخلي يكلم الشيخ عمرو الصبح الصبح بدري واحد رن عليه شيخ مسلا بيقعد فترة معينة كده بعد الفجر وبعدين مسلا يريح شوية رن رن رن رن رن لحد ما صحى الشيخ من النوم
ايه يا عم في ايه؟ قال له انا دلوقتي طلقت مراتي وانا دلوقتي عايز اعرف انا اعمل ايه؟ الشيخ قال له انا ما لي انا مالي انت طلقت مراتك انا مالي يعني انت بعد كده طلقتها بتصحيني انا من النوم انا ذنبي ايه؟ يعني مش قادر تستنى لحد الضهر بعد الضهر تكلمني
يعني ترد علي الساعة تمانية الصبح تصحيني تقول لي انا طلقت مراتي ليه؟ انا زنبي ايه فهو ده معنى انت رنيت رنة ما ردش خلاص يعني فكرة ان انت تحترم خصوصيات الناس
اوقات الناس ان قيل لكم ارجعوا فارجعوا. وانا ايه وانا مش زعلان يعني ده واحد راح لحد البيت وخبط وقال له معلش ايه؟ امشي اما اما قالوا ان هو ما يردش بعد الايه
بعد التلاتة او ان هو يقول له ايه؟ معلش امشي الوقت مش مناسب. تخيل دي انت رحت معلش معلش امشي هيعمل ايه بزمتك لو حصلت معك هتعمل ايه اه يعني انا جاي لك يعني انا جاي لك مش راضي
شوفي عشان تعرف قد ايه ان احنا بعيد عن الاداب دي رنيت محوجش لقدام ان هو يكزب ما اضغطش ما حاصروش في الكلام لدرجة ان هو يضطر ان هو ايه ان هو يكزب
ما هو حتى لو قال لك اصل انا كنت مشغول عمره ما هيبقى مشغول لدرجة ان هو ما عندوش الدقيقة ممكن انا شفتها شفتها لسة لسة دلوقتي واحنا بنصلي المغرب
في مسجد هناك شاب من الشباب آآ انا كلمتك كتير وانت ما ردتش علي انا اصلا مش فاكر ومش فاكر اسم الشاب اصلا فقلت له فقلت له قلت له قلت له مش قلت له والله انا بصراحة مش فاكر. فيمكن انا ايه مش مسجل رقمك
فقال لي طب انا هرن عليك. قل لي رقمك كده راح رن علي فلقى الرقم متسجل. قال لي شفت اهو رقمك يعني بيكزبني كمان ان انا آآ فهو بيحاصرني يعني انا اما ان انا هتعامل معك بقلة زوق
باقول لك يا عم انت ما لك انا مش عايز ارد عليك مسلا يعني اه او ان انا هتضطرني ان انا ايه اكزب. ان انا اكزب اتجمل لك بقى وفي
يعني يعني وضع غير مريح يعني من الاخر يعني حاجة غير مريحة. انت خلاص ما تضغطش على الناس ان انت توقعه ان هو يكزب انت رنيت عليه ما ردش خلاص
ما تفتحش الموضوع اصلا خالص. يعني مش انا كلمتك وما ردتش ومش عارف ايه. ابعت رسالة يبقى في انسان عنده زوق وان قيل لكم ارجعوا فارجعوا. فقال ان دي اداب يستأذن تلات مرات فان اذن له والا انصرف
طيب من الاحاديث اللي جت في المعنى ده في البخاري عن ابي سعيد رضي الله عنه قال كنت في مجلس من مجالس الانصار قال اذ جاء ابو موسى كأنه مذعور
ابو موسى الاشعري جاء كانه ايه مذعور مذعور يعني خايف خوف شديد مرعوب فقال استأذنت على عمر ثلاثا فلم يؤذن لي فرجعت فقال ما منعك؟ قلت استأذنت ثلاثا فلم يؤذن لي فرجعت
في رواية قال كنا نؤمر كنا نؤمر بذلك يعني ابو موسى رضي الله عنه راح لعمر في في عهد عمر في خلافة عمر فاستأزن ان هو ايه يدخل فسيدنا عمر كان كان مشغول
فلم يأذن لابي موسى فموسى استأزن تلات مرات وبعدين بعدين رجع انصرف فسيدنا عمر قال كأني سمعت صوت عبدالله بن قيس اللي هو ابو موسى رضي الله عنه فقال ايه؟ قال آآ عمر ايه؟ ائتوني به
فلما جاء فقال فقال يا امير المؤمنين كنا نؤمر كنا نؤمر بذلك. الاستئذان ايه؟ ثلاثا سيدنا عمر قال له ايه قال له لتأتيني على هذا ببينة والا اوجعتك قال له وانا يعني سيدنا عمر وانا ما اعرفش وانا ما اعرفش
ازاي ان انا ما اعرفش الحديس ده ازاي النبي يأمر يقول ان الاستئذان ثلاثا وانا ما اعرفش فقال فقال ما منعك؟ قلت استأذنت ثلاثة فلم يؤذن لي فرجعته وقال رسول الله صلى الله عليه وسلم اذا استأذن احدكم ثلاثا فلم يؤذن له فليرجع
فقال والله لتقيمن عليه ببينة آآ ثم قال امنكم احد سمعه من النبي صلى الله عليه وسلم؟ فرجع ايه في الرواية التانية؟ قال قال له كنا نؤمر بذلك فقال تأتيني على ذلك بالبينة
فابو موسى راح ايه مذعور مرعوب يعني هو يعني ايه خايف من عمر رضي الله عنه فقال فانطلق الى مجلس الانصار فسألهم يا جماعة حد سمع الحديس ده فقال اه ابي ابن كعب
لا يشهد لك على هذا الا اصغرنا قم يا ابا سعيد فقام ابو سعيد كان اصغر الايه؟ القوم رضي الله عنه فقام ابو سعيد فذهب ابو موسى بابي سعيد الى عمر فشهد له
قال له ايوة فعلا احنا سمعنا الحديث ده من النبي عليه الصلاة والسلام فقال عمر رضي الله عنه قال اخفي علي هذا من امر رسول الله صلى الله عليه وسلم
قال له يعني معقول زعل يعني شف هو زعل ان هو فاته ايه؟ العلم ده اخاف يا اخفي هذا علي من امر رسول الله صلى الله عليه وسلم ثم قال ايه
شغلني السفق بالاسواق سيدنا عمر بيقول ايه بيقول انا اتشغلت انشغلت عن طلب العلم بايه للتجارة سيدنا عمر اللي كان بيروح سيدنا عمر كان بيروح للنبي يوم كان بيروح يوم ويروح يايه في الشغل بتاعه يوم
واليوم اللي ما بيروحوش ده بيقعد مع مع صاحبه اللي هو شريك عمر في التجارة يعرف منه اللي حصل واللي اتقال فهو يعني ايه يعني بيروح يوم ويوم يعني قابل النبي يوم ويوم والنبي عليه الصلاة والسلام يقول ذهبت انا وابو بكر وعمر خرجت انا وابو بكر وعمر رجعت انا وابو بكر وعمر دخلت ده ايه
ده عمر وبيقول شغلان يستفقوا بالاسواق يعني انا ايه انشغلت فاتني العلم عشان انا كنت مشغول بالتجارة وده حقيقي ان ان مهما كان شف عمر رضي الله عنه جبل جبل في العلم وامام في التفسير المحدث الملهم
رضي الله عنه جبل امام يعني في العلم عمر رضي الله عنه الشيخ ابن عباس يا شيخ يعني عمر اللي كان بيعلم عبدالله بن عباس رضي الله عنه ابن عباس من تلاميز عمر يعني من اخص من اخص تلاميز عمر رضي الله عنه ابن عباس
نعم اه اه وكان يدني ابن عباس ويقربه ويجلسه معه في المجالس السادات والاسياخ والقراء وكبار السن وكان يعاتب كان يعاتب ان ان هو بيدخل ابن عباس في المجلس ده
كان اه اه فتخيل بقى عمر يقول هذا الكلام حتى ابو هريرة رضي الله عنه نص على المعنى ده لما لما قالوا اكثر ابو هريرة اه يعني ابو هريرة ازاي روى الاحاديس الكتيرة دي
ازاي ازاي عرف يروي بالاحاديس دي كلها فقال ان هو كان ايه كان بيحضر يعني كان يحضر مع النبي عليه الصلاة والسلام في اوقات الناس بتايه بتغيب فيها وكان يحفز في اوقات الناس بتنسى فيه
قال ان لهزمت النبي على شبع بطنه يعني انا مش عايز حاجة من الدنيا غير ان هي بس اي حاجة ان انا ما اموتش وعارفين حديس ان ابو هريرة خر بين منبر رسول الله وبين حجرة عائشة مغشيا عليه. كان بيغمى عليه
من شدة الجوع ويلزق يعتمد بكبده على الارض من شدة الجوع. فهو كده ايه بلغ الدرجة دي وابو هريرة عرف الحديس اما اخواني من انصار الموجودين شغلهم السفق بالاسواق آآ مسألة بقى الزراعة والتجارة وكده فانشغلوا عن آآ كتير من احاديث النبي عليه الصلاة والسلام
وفي في سنن في مسند الامام احمد عن انس ابن مالك رضي الله عنه ان رسول الله صلى الله عليه وسلم استأزن على سعد ابن عبيد. الحديس ده جميل قال فقال السلام عليكم
ورحمة الله النبي عليه الصلاة والسلام قبل ما يدخل على سيدنا سعد ايه تأذن سيدنا سعد من ورا الباب كده ايه؟ قالوا عليه توت واطي كده فالنبي عليه الصلاة والسلام ما سمعش
فقال السلام عليكم ورحمة الله سلام ورحمة الله فقال صلى الله عليه وسلم السلام عليكم ورحمة الله. فقال وعليكم السلام فالنبي عليه الصلاة والسلام ايه انصرف سيدنا سعد خرج ايه؟ جري ورا النبي عليه الصلاة والسلام فقال
فقال يا رسول الله بابي انت وامي ما سلمت تسليما الا هي باذنه انا لو سمعت كل ايه؟ كل تسليم قال ولقد رددت عليك ولم اسمعك احببت ان استكثر من سلامك ومن البركة
انا لو حبيت ان انت ايه ما هو السلام عليكم ورحمة الله وبركاته ده ايه؟ دعاء. نعم كان النبي عليه الصلاة والسلام فهو قال قال ايه قرص يدعي لي مرة واتنين وتلاتة
فقال احببت ان استكثر من من سلامك ومن البركة فايه ثم ادخله البيت فقرب له زبيبا فاكلا نبي الله صلى الله عليه وسلم فلما فرغ قال اكلا طعامكم الابرار وصلت
عليكم الملائكة وافطر عندكم الصائمون بعدين ابن كثير قال ايه؟ قال ثم ليعلم انه ينبغي للمستأذن على اهل المنزل الا يقف تلقاء الباب بوجهه ولكن ليكن الباب عن يساره او ايه؟ او يمينه
يعني ايه الكلام ده يا باشا يعني تفتح الباب اول لما الباب يتفتح تلاقيه هو واقف كده ايه وشه كده ايه في نص البتاع وداخل ايه يبص عينه جوة. يعني هو عينه صادقة
طب قال ايه يعني فتحة الباب وهو ده عينه خلاص دخلت كشفت كل حاجة فقال لك ان ده مش من الادب افرض حد فتح الباب فجأة وهو آآ مسلا امرأة متخففة من ثيابها ومش مستعدة مش عارفة مين. افتكرت حد تاني. فيبقى واقف الشخص ايه
واقف بعيد عن الباب عشان اول لما الباب يتفتح واقف بجنب كمان يعني مش واقف وشه كده في الباب لا ما بيبقاش واقف كده النبي عليه الصلاة والسلام آآ في في سنن ابي داوود عن عبد الله بن بسري قال كان رسول الله صلى الله عليه وسلم اذا اتى باب قوم لم يستقبل الباب من تلقاء وجهه
شوفوا يا جماعة الدين شوف شرع ربنا ما فيش حاجة من الاداب والزوقيات الا وايه الا والشرع يتكلم فيها. سبحان الله وقال ولكن من ركنه الايمن او الايسر ويقول السلام عليكم السلام عليكم
طبعا في في اماكن في الارياف والكلام ده مسألة الاستئزان واصلا البيوت حتى بتلاقي ايه ان ان اصلا مفهوم الحجاب الحجاب ده في الشارع بس يعني المنتقبة والمحجبة الكلام ده في الشارع بس. انما في البيت يعني حتى يقول لك عيب
يعني اه اخو اخو اخو جوزها يشوفها بوشها ويشوفها بشعرها وعقدها ما فيش يعني ايه ما فيش يعني كله ايه الدنيا ايه طلبة يعني كله على بعضه. ماشي. فالمهم ايه؟ ان النبي عليه الصلاة والسلام كان من هديه ازا اتى باب قوم لم يستقبل الباب من تلقاء وجهه
ولكن من ركنه الايمن او الايسر. ويقول السلام عليكم السلام عليكم وذلك ان الدور لم يكن عليها يومئذ سطور تمام قال جاء رجل فوقف على باب النبي صلى الله عليه وسلم فقام على الباب مستقبل الباب
فقال له النبي صلى الله عليه وسلم هكذا عنك او هكذا قال له يا اما ايه يا تيجي كده يا تيجي كده ما تقفش في ايه بنص الباب في وش الباب كده
قال قال فانما الاستئذان من النظر استئذان ايه؟ من النزر فقال ايه؟ قال فمن اداب الاستئذان الا يقف المستأذن قبالة الباب ازا كان الباب مفتوحا ما يبقاش واقف في وش الباب لو الباب مفتوح
وكذلك اذا كان مغلقا حتى الباب مقفول خشية ان يفتح له فيرى من اهل المنزل ما لا يحبون ان يرى ومن الاداب مسألة التشديد في امر التجسس ان هو يتجسس ان هو يتلصص يبص ويسمع ويشوف والكلام ده
اه اه وده من الاحاديس العجيبة. النبي عليه الصلاة والسلام اه في يوم من الايام كان قاعد في البيت في حجرة من حجراته صلى الله عليه وسلم. وايه ومعه حاجة
زي المشط كده وبيعمل شعره عليه الصلاة والسلام فواحد جه لقى فيه فتحة كده في الجدار فقعد ايه يبص يتفرج على النبي عليه الصلاة والسلام بداخل حجرة النبي عليه الصلاة والسلام
قال في البخاري عن سهل ابن سعد قال طلع رجل من جحر في حجر النبي صلى الله عليه وسلم ومع النبي صلى الله عليه وسلم مدرا يحك بها رأسه فقال لو اعلم انك تنزر لطعنت به في عينك
انما جعل الاستئذان من اجل البصر النبي عليه الصلاة والسلام شدد في هذا الامر. قال له لو اعرف ان انت بتشوف كنت ايه كنت فقأت عينك لان هو شوفي ده النبي عليه الصلاة والسلام يغار على اهله ويغار على آآ خصوصية البيت
ازاي ان انت تطلع في بيت النبي صلى الله عليه وسلم تبص ازا كان ده ما ينفعش في بيت الناس تبص البيت فيه النبي عليه الصلاة والسلام ام من امهات المؤمنين زوج النبي صلى الله عليه وسلم ازاي ان هو يعمل كده؟ فالنبي عليه الصلاة والسلام
غضب وقال لو اعلم انك تنظر لطعنت به في عينك هاي هاي يعني انت ماسك التليفون بتاعك او انت هترد مسلا على حد او تبعت رسالة فتلاقي صاحبك قاعد جنبك كده قاعد ايه
ها مين اللي خد انت التليفون رن مسلا التليفون رن وجنبك تليفون صاحبك ما تبصش على الشاشة ما اشوفش مين اللي بيتكلم وهتديله التليفون تديه له ايه تديه له مقلوب كده. يعني استزوق
ماشي قاعد جنبك قاعد في قاعد يبص كده ايه كان معنا واحد هنا من الجامعة رهيب رهيب مش ممكن ورقبته تحس ان هي اه يعني اي حد ماسك موبايل جنبه تلاقيه عازف كده
ما ينفعش ده ما ينفعش ان انت انت بص افرض هو بيعمل حاجة حرام انا ما احتجش الستر يعني انا لا ولا تجسسوا التجسس منهي عنه ما ابصش على حاجة
انا مش انا مش مأذون ليه؟ هو ما ورنيش مأزون لي ان انا افتش في تليفونه ولا انا ابص على الحاجة اللي هو بيعملها ولا الكلام ده وبنفس الكلام في البيوت
آآ انت واقف واقف مسلا في البلكونة فظهر لك مسلا واحدة مسلا مش واخدة بالها خرجت وهي في اي وقت خارجة بالليل وفاكرة ان هي ما فيش حد شايفها وطلعت تنشر
الغسيل وخارجة مسلا ايه لابسة متخفية من ثياب مش لابسة حجابها انت يكون عندك مروءة تقوم انت قافل الشباك وداخل مش خلاص هي مش واخدة بالها فتقعد انت ايه تقعد بقى تتفرج
فيبقى الانسان يكون عنده مروءة يفهم ان ده انت ما انت لك عورات ولك اهل ولك زوجة ولك اخت ولك ام فلما انت تتقي ربنا سبحانه وتعالى ربنا سبحانه وتعالى آآ يحفظ ايه
يحفز آآ اهلك فالنبي عليه الصلاة والسلام غضب وده ده شف سبحان الله انا بتعجب والله يشوف ان النبي عليه الصلاة والسلام زي غار على اهل بيته وتعجب من الراجل اللي يمشي في الشارع
شوف النبي عليه الصلاة والسلام يقول لك انا كنت ايه كنت هخرم لك عينك واتعجب اللي يمشي جنب مراته وهي لابسة لبس آآ لبس ضيق ولا ولا ولا ينزل صورة لها وهي كزا ولا ولا يطلع معها على البحر وهي لابسة مايوه ولا
بنته قاعدة جنبه هنا تحس ان فيه يعني فيه مشكلة ده امر مفروغ منه لكن هنا مش عكس الوحي بس عكس الفترة عكس المروءة فين فين نخوة الرجل ان يتباهى
انا يعني يعني هنروح بعيد ليه شاب من الشباب كان معنا في مرة في العشرة الاواخر في رمضان وبنتكلم عن الزواج وعن الاختيار والزوجة والزوجة الصالحة ومش عارف ايه وبتاع
فالمهم ايه آآ فبقول يعني ان فكرة ان انت يعني البنت الحياء يعرف من الحجاب والحشمة وان كل ما البنت كانت اه محتشمة كل ده علامة علامة خير وعلامة ان هي يعني اه علامة دين وكده يعني
فانت ايه تدور ان شاء الله على واحدة ايه اه قال لي لا انا مش عايز واحدة محجبة قلت له ليه؟ قال لي تبقى اتحجب بعدين قلت له ليه يعني انا استغربت يعني انا يعني مش مستوعب
ان راجل آآ منزوع المروءة للدرجة دي يعني انا مش يعني انا يعني يا ابني انت انت مندرك انت بتقول ايه يعني انت عايز انت ان مراتك الناس تشوفها كده
فين النخوة فين مش بكلمك عن مش بقولك عن دين يعني مش بقولك مش بقولك ان ان دي دياسة ومش بقولك ان ده مش بكلمك عن ده فين يا عم انت راجل آآ راجل عربي يعني عندك يعني يعني راجل عندك نخوة
وراجل يعني راجل عندك دمك حامي المفروض يعني وده من من صفات الرجولة فده ايه؟ فانا قلت له ليه؟ قال لي عشان لما نسافر كده هاني مون تبقى براحتها تلبس عايزة تلبس شورت تلبس مايوه تبقى براحتها
فده ده ده بالنسبة لي ما ينفعش يعني انت في في صفات في صفات المفروض ان في يعني حاجة يمدح بها الرجل ان هو يكون عنده نخوة عنده مروءة ايوة مغروسة فيها
المفروض ان هو ده حاجة لو قال في في البخاري عن ابي هريرة رضي الله عنه قال قال ابو القاسم صلى الله عليه وسلم لو لو ان امرأ اطلع عليك بغير اذن فخذفته بحصاة
ففقأت عينه لم يكن عليك جناحا في البخاري يعني لو واحد اتجسس عليك من غير اذن وانت مسكت حصى كده ورحت حادفها فقأت عينه انت ايه عينه دي ايه؟ هدر
ما فيش ايه؟ ما فيش خصاص ليه ان هو ارتكب محرم هو تجسس فكل ده ده بيدي ايه؟ يديك احساس ايه ان اهمية الموضوع ان مسألة الاستئزان وان انت ما تبصش على حاجة كل ده على كل ده الغرض منه ايه
ان انت ما تبصش على حاجة ما ينفعش تبص عليها مستشعرين يا جماعة خطورة النظرة شرع بيجي كم تفصيلة وكام تشريعة علشان عينك ما تقعش على عورة هي بقيت دلوقتي ما بقتش محتاج اصلا ان انت تستأزن وان انت تدخل البيت هي اصلا ربنا يعني
العورات في الشارع يعني انت انت ماشي العورات في الشارع طول ما انت ماشي هيجي معانا هيجي معانا الكلام عن مصر لكن حتى شوف لما كان آآ في قصة جوريج
المرأة كانت بتدعي عليه قالت اللهم لا تمته حتى ينظر في وجوه المومسات يعني ان هو مجرد النظر في وجه المرأة الزانية كانت عقوبة تاني يعني اللي هي بتدعي عليه حتى ينظر في وجوه الموساة. ده كده بلاء
ان هو ينزر في وجوبه بسهل والمستعان طيب ومين مين الاداب من الاداب كمان كمان قد ايه طيب من الاداب ان هو ما يقولش ايه يقول يقول آآ الاسم ما يقولش انا
مين؟ انا ماشي ايوا فنقول ايه انا انا ممكن انا اكون كل انسان يصلح ان هو يقول ايه؟ انا والنبي عليه الصلاة والسلام نهى لما لما جه آآ قال لما جابر رضي الله عنهما قال اتيت النبي صلى الله عليه وسلم في دين كان على ابي
فدققت الباب فقال من؟ فقلت انا فقال انا انا كانه كرهه يعني النبي عليه الصلاة والسلام قال ايه انا يعني ما كل الناس يصلح ان هو يقول عن نفسي انا. افرض انا انا دلوقتي افتكرت
ان حد معين انا مستني حد وانت بتقول مين انا فرحت جاي فاتح لك فطلعت حد تاني انا يعني طلعت غير اللي انا كنت متوقعه وانا ما كنتش عايز اشوفك
فهي لازم الانسان مين فلان ولا طيب لفظ الاستئذان ايه؟ يقول السلام عليكم اادخل اه قال حدثنا رجل من بني عامر انه استأزن على النبي صلى الله عليه وسلم وهو في بيت فقال الجوا
فالنبي عليه الصلاة والسلام قال لخادمه اخرج الى هذا تعلمه فعلمه الاستئذان ما يقولش يقول ايه كل السلام عليكم اادخل فقال السلام عليكم ادخل فازن له ينفع ادخل؟ ينفع اجي
طيب تقال بقى الاية بتقول ايه؟ يا ايها الذين امنوا لا تدخلوا بيوتا غير بيوتكم حتى تستأنسوا وتسلموا على اهلها. ذلكم خير لكم لعلكم تذكرون. خير لكم ان هم مين
ها الاتنين صاحب البيت واللي جاي يستأزن ماشي؟ صاحب البيت واللي جاي اللي هو الضيف يعني طيب هل انا لما اجي داخل بيتي استأزن وانا داخل البيت برضو ها اه هنا هنا قالوا اه فرقوا مسلا. قالوا مسألة دخول الرجل على اهل بيته
الاداب فيها ايه يعني لو البيت فيه الزوجة زوجتك بس هل كل ما تنزل وتطلع لازم ان انت ايه ها السلام عليكم ادخل تقول لك ادخل افتح لك الباب يعني نازل يصلي الضهر وطالع
ادخل مش هنخلص كده كل شوية هقعد استأزن فقالوا ايه الشيخ شنقيطي رحمه الله في اضواء البيان قال اعلم انه ان لم يكن مع الرجل في بيته الا امرأته ان الازهر انه لا يستأذن عليها
وذلك يفهم من ظاهر قوله تعالى لا تدخلوا لا تدخلوا بيوتا غير بيوتكم ولانه لا حشمة بين الرجل وامرأته. يعني هنا ينتهي مسألة ان هو يطلع على عورة او كده او ما هي زوجته اصلا
ويجوز بينهما من الاحوال والملابسات ما لا يجوز لاحد غيرهما يعني ولو كان الشخص التاني ده ابا او او اما او ابنا كما لا يخفى لكن ابن كثير رحمه الله قال ايه؟ الاولى ان يعلمها بدخوله
وده خصوصا اذا كان طفر وهي ما تعرفش قال لاحتمال ان تكون على هيئة لا تحب ان يراها عليها هو الراجل نزل راح الشغل ماشي؟ وبعدين ايه خلص شغله بدري والست راحت ايه
لامة شعرها ولابسة عدة شغل ومع العيال بتأكل ده وبتغير لده وبتعمل حاجة المطبخ وبتعمل مش عارف ايه ومتبهدلة خالص فييجي الراجل يدخل عليها على هيئة هي هي تتأزى ان هو شافها على الصورة دي
وهو ايه يتأزى ان هو شفع على الصورة دي عينه تقع على شيء هي هي ما لحقتش ان هي آآ تتهيأ وتتجمل له وتحسن التبعل له فيحصل حالة من الايه
من النفور فقبل ما قبل ما انت قدامك مسلا شوية نص ساعة ساعة قبل ما تدخل ابعت لها رسالة قل لها ايه؟ انا قدامي ساعة مسلا وجاي بحيس ان هي تستعد
اه اه في حاجة تخلصها تخلصها ما يقومش هاجم عليها مرة واحدة فاه فايه فتكون هي في حاجة محتاجة تخلصها وما لحقتش تعملها مسلا جاهز كده يا علي خمس تخبط ولا
الو الو طيب لو هو البيت فيه ايه لو قالوا البيت فيه محارم يعني مسلا آآ الام الاخت ها ينفع انت مسلا قاعد كده بتلاقي كتير كتير من الشباب هو اخته قاعدة في الاوضة يقوم داخل زي البتاع كده يقوم فاتح الباب وداخل عليها مرة واحدة
يا ابني ويا عيني البنت هي تقول له يا حبيبي خبط استأزن اعمل اي حاجة ما فيش تازن ليه يعني انت بتعملي ايه يقوم داخل عليها كده ما ينفعش اصلا لا يجوز
لازم يخبط عليها ويستأزن اه وحتى على الام ما يدخلش مرة واحدة ماشي الا لو يعلم خلاص ان آآ في الوقت ده انا بطلع ان امي مسلا بتكون صاحية قاعدة في المكان الفلاني فخلاص انا عارف يعني ايه
آآ ان انما ما يدخلش عليها اوضة خاصة بها او حاجة زي كده فجأة من غير استئذان ماشي؟ قال قال اما اذا كان مع الرجل في بيته محارمه وقال الشيخ الشنفيتي رحمه الله الازهر الذي ينبغي العدول عنه ان الرجل يلزمه ان يستأذن على امه واخته
وبناته البالغين لانه اذا ان دخل على من ذكر بغير استئذان فقد تقع عينه على عورات من ذكر وذلك لا يحل له في في اه في هيجي المعنى اللي انت بتقوله ده
ايوة بالزبط في موطأ الامام مالك حديس مرسل يعني في انقطاع في السند ضعيف يعني لكن معنى صحيح قال عن عطاء ابن يسار وعطاء من التابعين ان رسول الله صلى الله عليه وسلم
آآ سأله رجل فهو اسقط الصحابي ده اسمه مرسل اسمه مرسل فقال يا رسول الله استأذن على امي فقال نعم فقال الرجل اني معها في البيت فقال النبي صلى الله عليه وسلم استأزن عليها
وقال الرجل اني خادمها فقال استأزن عليها اتحب ان تراها عريانة فقال لا. قال فاستأزن عليه ايوة نفس الكلام نفس الكلام ما انا اقول لك الشيء اللي هو متعارف عليه ان ده مكان عام
لان هنا قال انا مش هطلع يعني يعني في الصالة مسلا مش هطلع على عورة في الصالة ده ده شيء متعارف عليه ان انا هفتح باب الشقة وهدخل المكان ده مكان امن
انما اوضتها الشخصية لأ الادب في الدخول على الزوجة. من اه من الاداب قالت زينب امرأة عبدالله ابن مسعود رضي الله عنه قالت كان عبدالله اذا جاء من حاجة فانتهى الى الباب تنحنح وبزق
كراهية كده قدام الايه قدام الباب كراهية ان يهجم منا على امر يكرهه يا جماعة رقي يعني رقي من كم سنة الف وربعمية واربعين سنة؟ اربعة واربعين سنة والرقي ده قبل ما يدخل باب
عشان هي كراهية ان هو يدخل عليها فتكون هي تستعد ليه كان عبدالله اذا دخل الدار استأنس تكلم ورفع صوته قبل ما يدخل كده يعلي صوته تأذن وعن الامام احمد رحمه الله انه قال اذا دخل الرجل بيته
تحب له ان يتنحنح او يحركان عليه واحيانا احيانا الست بتتخض يعني احيانا فعلا بتتخض هي مسلا في جنب من البيت وانت دخلت وما عملتش اي حاجة لا سلمت بصوت عالي ولا عملت اي حاجة. تبقى انت داخل فجأة تلاقيها تلاقي الراجل في وشها تقوم
من البداية قبل ما تدخل خبط اتنحنح والسلام عليكم ما يشخشخ اعمل اي حركة خبط في الارض اعمل اي حاجة اهله طيب قالوا فيه غاية تانية من عدم دخول الرجل على اهله فجأة
ها لا مسألة التخوين وتتبع العورات والتماس العثرات. مم ايوة النبي عليه الصلاة والسلام نهى في صحيح مسلم عن جابر قال نهى رسول الله صلى الله عليه وسلم ان يترك الرجل اهله ليلا
يتخونهم او يلتمس عثراتهم هو مسلا مسافر قال لها انا مسافر وبعدين يقوم ايه؟ يقول لك اما اعمل عليها كبسة كده اشوف بتعمل ايه هو هو ايه بيخونها ويلتمس العثرات ده النبي عليه الصلاة والسلام نهى عن ده
ان هو الانسان لا لا يلتمس لا لا يخون اهله قال والطرق الاتيان بالليل والمراد عدم عدم دخول الرجل على امرأة ليلة على غفلة اذا قدم من سفر وفي رواية صحيح مسلم قال جابر يعني كنا مع النبي صلى الله عليه وسلم في سفر وكان جابر رضي الله عنه على ناقة والناقة سبقت فسيدنا
ايه ماشي بسرعة يعني فالنبي عليه الصلاة والسلام قال ما يعجلك يا جابر يعني ايه تعجب ليه كده فقال يا رسول الله اني حديث عهد بعرس لسه متجوز لسه عريس جديد وخرج ايه
خرج الغزوة ولسه حديس عهد بعرس وخرج ايه في الجهاد طب العروسة وايه اصحى يا ابني اصحى يا عمي ها يعني ايه الراجل آآ رضي الله عنه سيدنا جابر ترك ايه
ترك اه اه وخرج في الجهاد في سبيل الله ده يعني يعني ايه اه يقول لك انا معي رخصة مسلا ما اصليش اه ما بصليش الجامعات اصلي في البيت فلما قال ايه؟ قال جابر قال جابر قلت يا رسول الله اني حديث عهد بعرس
فقال ابكرا تزوجتها ام ثيبا قال له بكر ولا سيد كم سنة جابر رضي الله عنه؟ فقال ابكرا تزوجتها ام سائبا؟ قال قلت بل سائبا. قال هلا جارية تلاعبها وتلاعبك
فلما قدمنا المدينة ذهبنا لندخل فقال امهلوا حتى ايه؟ ندخل ليلا اي عشاء كي تمتشط الشعثة وتستحد المغيبة وقال ازا قدمت قال لجابر يعني اذا قدمت فالكيس الكيس كيس الكيس يعني اه كناية عن الجماع
طلبني الولد كناية عن الجماع ان هو يجامع اهله طلبا لايه الولد هو بيقول له بيقول له يعني ازا قدمت فايه الكيس الكيس يعني النبي عليه الصلاة والسلام يرغبه في ابتغاء الولد. طلب الولد يعني
فالشاهد ايه ان النبي عليه الصلاة والسلام قال كي يعني امهله يعني انت وصلت الصبح اهو ما تجيش تدخل مرة واحدة كده استنى شوية آآ قضي اليوم كده وبعدين اخر النهار تكون هي عرفت
ما خلاص مش زي زماننا. يعني في في مكالمات الجيش وصل مرة واحدة على المدينة فيقضي اليوم بقى ايه الحمد لله يقضي اليوم في ايه اه لحد اخر النهار وبعدين يدخل على يدخل على اهله
فقال حتى اي كي تمتشط الشعث شعرها مناكش يعني وتستحد المغيبة يعني يعني المرأة آآ تستحد يعني تتنظف وهكذا يعني ولهذا قال ذلكم خير لكم يعني الاستئذان بمعنى هو خير للطرفين المستأذن من اهل البيت لعلكم تذكرون
فان لم تجدوا فيها احدا ما فيش حد فلا تدخلوها حتى يؤذن لكم يعني انت وانت داخل عشان تتفرج على على البيت ولا ولا انت داخل عشان الناس الناس مش موجودين خلاص
فلا تدخلوها حتى يؤذن لكم وان قيل لكم ارجعوا ترجع قال لك معلش الوقت مش مناسب معلش انا مش قادر ارد مش فاضي دلوقتي حتى حتى الشيخ آآ آآ الامام طاهر بن عاشور رحمه الله
كان بيتكلم في معنى بيقول من فوايد الاية مسألة ايه ان بناء العلاقات على الصراحة ان انا دلوقتي مش فاضي والمفروض ان ايه؟ ان ده يبقى في حالة من الايه
من المساحات المريحة الامنة بينك وبين الناس. معلش انا دلوقتي طيب مش كل حاجة ايه شخص تاني يزعل ويتقمص وبعدين التاني بقى هيقعد يعاتب عليا نص ساعة فاضطر ان انا احور عليه واكزب
وان قيل لكم ارجعوا فارجعوا يعني شف الامور ايه سهلة وبسيطة انت رحت وخبطت وقال لك مش مناسب دلوقتي تمشي عادي كل روح رياضية كده ما فيش اي مش زعلانة ما فيش حاجة
فقال وان قيل لكم ارجعوا فارجعوا وازكى لكم اي اذا ردوكم من الباب قبل الاذن او بعده فارجعوا هو ازكى لكم اي رجوعكم ازكى لكم واطهر والله بما تعملون عليم
قال قتادة قال بعض المهاجرين اسمعوا بقى ايه الاثر ده ومخمخه كده فيه قال قتادة قال بعض المهاجرين لقد طلبت عمري كله هذه الاية فما ادركته قل نفسي طول حياتي ان انا ايه
اعمل بالاية دي العمل ان هو يروح لواحد فيستأزن فيقول له لأ امشي فيمشي وهو ايه وهو فرحان فقال طلبت عمري كله هذه الاية فما ادركتها ان استأزن على بعض اخواني فيقول لي ارجع
فارجع وانا مغتبط مغتبط يعني ايه؟ مسرور فرحان. وانا مرتبط لقوله تعالى وان قيل لكم ارجعوا فارجعوا تحس ان احنا في ايه ولا ايه يعني في فجوة فجوة بينا وبين اصحاب النبي عليه الصلاة والسلام
هو بيدور على الاية دي انا نفسي اعملها شف هو مشغول بايه؟ انا مستني ان انا اروح ازور حد فيقول لي امشي امشي وانا ايه مبسوط ان انا امتسلت الاية دي
ان ربنا قال وان قيل لكم ارجعوا فارجعوا وانا عملتها قال سعيد وان قيل لكم ارجعوا فارجعوا قال لا تقفوا على ابواب الناس وقوله تعالى ليس عليكم جناح ان تدخلوا بيوتا غير مسكونة فيها متاع لكم. والله يعلم ما تبدون وما تكتمون
الاية دي اخص بقى طيب لو هم على سفر مسلا وآآ في السفر مسلا بيبقى فيه ايه آآ استراحات في الطريق اه وممكن ده مش متصور في في زمننا يعني. لكن اماكن فيها استراحة مسلا
هتنزل تريح فيه او اماكن آآ اه محلات او اماكن تجارة او كده خلاص تدخل فهي المقصود بها ايه؟ ان تدخلوا بيوتا غير مسكونة فيها متاع لكم. والله يعلم ما تبدون وما تكتمون. يعني الاية نزلت
وقال وذلك انها تقتضي جواز الدخول الى البيوت التي ليس فيها احد اذا كان له فيها متاع بغير ازن كالبيت المعد للضيف يعني مسلا لو هو اه انت مسلا اه غير مضيفة. مسلا انت
آآ اه صاحبك مسلا عنده بيت وعنده آآ حاجة مسلا جنب البيت ملحق بالبيت وده موجود يعني ازن يعني في الخليج اه ان بيبقى في حاجة للضيوف حاجة ايه معدة للضيف
استراحة او كده او حاجة زي كده حديقة كدهو ملحق بالبيت. مم فهو هو جا له الضيف والضيف حط حاجته فالضيف خرج راح مشوار راح يصلي راح مش عارف ايه. فهو المكان ما فيش حد مش مسكون
وهو واخد ازن عام من البداية ان هو ايه يدخل ويخرج ومتاعه جوة فهو خلاص ايه هو يدخل بقى على المكان ده المخصص له ماشي ايوا اهو ما هو ما هو ده كان موجود يعني كان في في زمان آآ في السفر بيسافروا مسلا من بلد لبلد فكانوا في اماكن معدة السكن
يعني اللي هيسافر مسلا من مكة للشام هيتجر مسلا ففي اماكن والحوانيت اماكن التجارة واماكن معدة الاقامة زي زي الفنادق كده نفس فكرة ايه؟ النزل يعني نفس فكرة النزل عندنا
كالبيت المعد للضيف ازا اذن له فيه اول مرة كفى يعني لو خد ازن اول مرة خلاص اول مرة خلاص يكفي طيب اه كده احنا ايه اه يعني بفضل الله خلصنا الايات المتعلقة بالاستئذان. المرة الجاية ان شاء الله هتبقى الايات
المجلس اللي جاي كله بازن الله على غض البصر. طيب هزا وصلى الله على نبينا محمد وعلى اله وصحبه والحمد لله رب العالمين